আর কয়েকদিনের মধ্যেই জাঁকিয়ে শীত? কি বলছে আবহাওয়া দফতর

ওয়েবডেস্ক- ভোর থেকেই শিরশিরানি হাওয়া। নভেম্বর শীত (Winter) প্রেমীদের জন্য খুশির বার্তা বয়ে নিয়ে এসেছে। গতকালই একধাক্কায় পারদ অনেকটাই নিম্নমুখী। আর দিন কয়েকের মধ্যেই জাঁকিয়ে শীত, তেমনটাই বলছে আবহাওয়া দফতর। শহর থেকে জেলায় ক্রমশই নামছে পারদ। ইতিমধ্যেই দক্ষিণবঙ্গের (South Bengal Weather) কলকাতা-সহ একাধিক জেলায় তাপমাত্রা স্বাভাবিকের চেয়ে নিচে নেমেছে। উত্তরবঙ্গেও (North Bengal Weather) শীতের দাপট শুরু। সব মিলিয়ে নভেম্বর বেশ উপভোগ্য হতে চলেছে দুই বঙ্গেই। কলকাতায় তাপমাত্রা ২০’র ঘরে দার্জিলিংয়ে ১০ ডিগ্রি।

আলিপুর আবহাওয়া দফতরের পূর্বাভাস অনুযায়ী, দক্ষিণবঙ্গের সব জেলাতেই পারদ নামতে শুরু করেছে। আগামী তিনদিন এইভাবেই তাপমাত্রা নামতে থাকবে। কয়েকটি জেলায় তাপমাত্রা দুই থেকে তিন ডিগ্রি কমতে পারে। রাজ্যের পশ্চিমাঞ্চল পশ্চিম মেদিনীপুর ও বীরভূম রাতে ১৫ ডিগ্রিতে তাপমাত্রা। সকালের দিকে হালকা কুয়াশাও থাকছে। এই মুহূর্গে দক্ষিণবঙ্গে কোনও বৃষ্টির সম্ভাবনা নেই। তবে পূর্ব মেদিনীপুর ও দক্ষিণ ২৪ পরগনার উপকূলবর্তী এলাকায় আগামী কয়েক দিন ভোরের দিকে হালকা কুয়াশা থাবে।

আরও পড়ুন- সোমবারই উত্তরবঙ্গ সফরে মুখ্যমন্ত্রী! কী কী কর্মসূচি রয়েছে?

কলকাতায় ঝলমলে আকাশ। বৃষ্টির পূর্বাভাস নেই। আবহাওয়া দফতর জানিয়েছেন, দিন ও রাতে তাপমাত্রা আরও কিছুটা নামতে পারে। ফলে ভালোই শীতের অনুভূতি থাকবে। চলতি সপ্তাহের প্রথমার্ধে তাপমাত্রা পতনের ধারা বজায় থাকবে বলেই মনে করা হচ্ছে।

আজ কলকাতায় সর্বোচ্চ তাপমাত্রা ২৯ ডিগ্রি সেলসিয়াস, সর্বনিম্ন ১৯ ডিগ্রি সেলসিয়াসের আশেপাশে থাকবে।

অপরদিকে উত্তরবঙ্গেও পরিষ্কার আকাশ, বৃষ্টির সম্ভাবনা নেই। আগামী কয়েকদিন বৃষ্টির সম্ভাবনা নেই। দু থেকে তিন ডিগ্রি নামতে পারে তাপমাত্রা। গোটা উত্তরবঙ্গেই শুষ্ক ও ঠান্ডা আবহাওয়া বজায় থাকবে এই সময়। সব মিলিয়ে গোটা রাজ্যেই শীতের আমেজ।

দেখুন আরও খবর-