নিম্নচাপ কাঁটায় থমকে শীত! ফের জেলায় জেলায় বৃষ্টির পূর্বাভাস

ওয়েবডেস্ক- শহরজুড়ে সকাল থেকেই শীতের (Winter) হালকা আমেজ। মফস্বল বা জেলার দিকে শীত অনুভূত হলেও, কলকাতায় বেলা বাড়ার সঙ্গে সঙ্গে বেশ গরম অনুভূত হচ্ছে। তবে রাজ্যের পশ্চিমাঞ্চলের জেলাগুলিতে তাপমাত্রা পারদ নিম্নমুখী, ২০ ডিগ্রির নীচে নেমেছে পারদ।

আলিপুর আবহাওয়া দফতর (Alipur Weather Office) সূত্রে খবর, দক্ষিণবঙ্গে এখনই তাপমাত্রার বিরাট পরিবর্তন নেই। তবে সপ্তাহান্তে শীতের অনুভূতি কিছুটা বাড়তে পারে।

পূর্ব-মধ্য বঙ্গোপসাগরে (Bay Of Bengal) তৈরি হওয়া নিম্নচাপটি (Low Pressure) এখন উত্তর-পূর্ব বঙ্গোপসাগরে গিয়ে সুস্পষ্ট নিম্নচাপে পরিণত হয়েছে। সেটি উত্তর ও উত্তর-পশ্চিম দিকে অগ্রসর হবে। আগামী ২৪ ঘণ্টার মধ্যে সেটি দক্ষিণ বাংলাদেশ সংলগ্ন উপকূলে অবস্থান নেবে। এর ফলে উত্তাল হবে বঙ্গোপসাগর। ইতিমধ্যেই মৎস্যজীবীদের গভীর সমুদ্রে নিষেধাজ্ঞা জারি করা হয়েছে। নিম্নচাপের প্রভাবে দক্ষিণবঙ্গের উপকূল ছুঁয়ে নিম্নচাপটি ক্রমশ বাংলাদেশের দিকে এগোতে থাকবে। আগামী পাঁচ দিন দক্ষিণবঙ্গের (South Bengal Weather) জেলাগুলির আবহাওয়া শুষ্ক থাকবে। তবে দক্ষিণ বাংলাদেশে একটি ঘূর্ণাবর্তও তৈরি হয়েছে, যার প্রভাবে উপকূলবর্তী জেলাগুলিতে হালকা বৃষ্টি হতে পারে।

আরও পড়ুন- বৃহস্পতিবার থেকে এনুমারেশন ফর্ম পাওয়া যাবে অনলাইনেও

আজ বৃহস্পতিবার রাজ্যের বেশিরভাগ জায়গায় আকাশ মেঘলা আকাশ। তবে শুক্রবার থেকে আবহাওয়ায় বড়সড় পরিবর্তন হবে। দক্ষিণ ২৪ পরগনা ও উপকূলবর্তী জেলাগুলিতে বৃষ্টি শুরু হতে পারে। পূর্ব মেদিনীপুর, দক্ষিণ চব্বিশ পরগনা, সুন্দরবন ও কাকদ্বীপ সংলগ্ন এলাকায় হালকা থেকে মাঝারি বৃষ্টির পূর্বাভাস।

বৃহস্পতিবার কলকাতার সর্বোচ্চ তাপমাত্রা থাকতে পারে ৩০ ডিগ্রি সেলসিয়াসের আশেপাশে, এবং সর্বনিম্ন তাপমাত্রা ২২ ডিগ্রির পাশে ঘোরাফেরা করবে।

অপরদিকে উত্তরবঙ্গে যেমন দার্জিলিং, কালিম্পং বা কোচবিহার অঞ্চলে বৃষ্টি না হলেও ঘন কুয়াশা থাকবে। শুক্রবারের পর উত্তরবঙ্গের আবহাওয়ায় পরিবর্তনের পূর্বাভাস।

দেখুন আরও খবর-